उजालों से मैं डरता हूं,अंधेरे में ही रहता हूं
साहित्य एवं पत्रकारिता भारती और प्रेस क्लब ऑफ कोयलांचल रामगढ़ के संयुक्त तत्वावधान में शुक्रवार को क्रिसमस और राष्ट्रीय ख्याति प्राप्त गीतकार डॉ. यशोधरा राठौर के सम्मान में गजल संध्या सह सम्मान समारोह का आयोजन किया गया।
समारोह में बतौर अतिथि डॉ. कौलेश्वर तिवारी उपस्थित थे। उन्होंने कहा कि यशोधरा जी कावयित्री और भावमित्री प्रतिभा की समन्वित रचनात्मक व्यक्तित्व हैं। पृथ्वी कहते हैं लोग इसे उस गली के मोड़ पर जैसे धूप हंसती है, भरेंगे रपवाज के पैगाम अक्षर नामक कृतियों में जिंदगी की सच्चाई, प्रकृति संस्कृति के साथ मानवीय मुक्ति की छटपटाहट व्यक्त है।
समारोह में डॉ. यशोधरा राठौर को प्रतीक चिह्न देकर सम्मानित किया गया। कवि गोष्ठी में डॉ. यशोधरा ने सांप्रदायिक, राजनीतिक, विद्रुपता और मूल्यों के क्षरण पर चोट की। डॉ. सिद्देश्वर कश्यप ने कहा कि मूल्क अपना मिशाल दुनिया में हर जवां को बहार करते हैं जिंदगी प्यार का खजाना है हम इसे बार-बार करते हैं। युवा कवि और गजलकार सरोजकांत झा ने कहा कि उपभोक्तावादी अपसंस्कृति में मनुष्य अजनबी है, उजालों से मैं डरता हूं अंधेरे में ही रहता हूं, अंधेरे की ये खूबी है, इसमें वहम नहीं होता। चंद्रिका ठाकुर देशदीप ने समाज की आपाधापी और विद्रुपता पर चोट करते हुए कहा कि अंधेरी रात को अब भोर कह रहे हैं सभी, वो उजालों को फकत शोर कह रहें हैं सभी। काव्य गोष्ठी में डॉ. हरेंद्र कुमार, राज रामगढ़ी, आशीष ठक्कर, डॉ. गजाधर महतो प्रभाकर, बाल कवि सचिन झा ने अपनी रचनाओं का पाठ किया। मौके पर डॉ. बिरेंद्र सिंह, विनय सिंह, विजयंत कुमार, संजय मिश्रा, उत्तम सिन्हा, जीतेंद्र पांडेय, अशोक गुप्ता, अवधेश कुमार सिंह, प्रमोद कुमार, राजेश मिश्रा, संजीव बाबला, अशोक राय, जीतेंद्र पासवान, विजय प्रसाद सहित अन्य लोग मौजूद थे।
hin_Deva hin_Deva hin_Deva hin_Deva